નવી દિલ્હી : પાકિસ્તાની વડપ્રધાન નવાઝ શરીફે મંગળવારે સાંજે મોદીને ફોન કરીને પઠાણકોટ આતંકવાદી હૂમલાની તપાસમાં સંપુર્ણ સહકાર આપવાનું વચન આપ્યું હતું. શ્રીલંકાની યાત્રાએ ગયેલા નવાઝ શરીફે વડાપ્રધાન મોદીને કોલંબો ખાતેથી જ મંગળવારે બપોરે સાડાત્રણ વાગ્યે ફોન કર્યો હતો. બંન્ને દેશોનાં વડાપ્રધાન વચ્ચે લગભગ 15 મિનિટ સુધી વાતચીત ચાલી હતી. શરીફે પઠાણકોટ હૂમલાની નિંદા કરી હતી અને મોદીને દિલાસોજી આપતા જણાવ્યું કે આતંકવાદ વિરુદ્ધની લડાઇમાં પાકિસ્તાન સતત ભારતની સાથે ઉભું છે.